Laoag City - Naireklamo ti maysa a baro iti Philippine National Police (PNP) ti Sarrat, Ilocos Norte gapu iti panangipakita na ti mabagbagi na kadagiti uppat a babbai iti nasao nga ili.
Nabigbig daytoy a ni Michael Palacio, agtawen ti 24, maysa a mannalon, taga Cagayan ngem agnanaed idiay Barangay Louing iti ili ti Piddig.
Naamoan a mismo a ni Constancio Fernandez, maysa a kameng ti BPATS ti napan nangiyendorsar ken ni Palacio iti kwerpo ti pulisya.
Iti agdama, agtultuloy ti panangim-imbestigar dagiti kameng ti PNP-Sarrat no ania ti makagapu nga inpakita ni Palacio ti mabagbagi na kadagiti uppat a babbalasang.
Saan met pay a makumpirmaran dagiti maseknan no ni Palacio ket nakainom wenno saan.
Naamoan a kabayatan ti ilalabas dagiti saanen a nainaganan pay a babbalasang iti paglablabaan ni Palacio a creek iti Barangay 22 ti ili a Sarrat ket kellaat na lattan nga inpakita kadakuada ti mabagbagi na a rason ti nagtartarayan dagiti maseknan.
ilo_Latn ilo_Latn ilo_Latn ilo_Latn ilo_Latn ilo_Latn